21. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Π.8145/293 της 20 Αυγ./19  Σεπτ.1970  (ΦΕΚ Β΄657) Περί εισαγωγής επί προσωρινή ατελεία συνθετικών υφαντικών ινών μη συνεχών και ερίων τόπς, δια την παραγωγήν νημάτων εξαγομένων εις αλλοδαπήν. Έχοντες υπ’ όψιν: 1)Τας διατάξεις του Νόμ.4607/1930. 2)Την από 30.6.1970 γνωμοδότησιν της Επιτροπής του άρθρ.6 του Νόμ.2861/54, αποφασίζομεν: Άρθρ.1.-Επιτρέπεται η εισαγωγή συνθετικών υφαντικών ινών μη συνεχών και ερίων τόπς, επί προσωρινή ατελεία και επί τη καταθέσει δια τους δασμούς και λοιπούς φόρους, χρηματικής, Τραπεζικής ή αξιοχρέου προσωπικής εγγυήσεως τρίτου, προς επεξεργασίαν και παραγωγήν νημάτων συνθετικών, νημάτων μαλλίνων και συμμείκτων νημάτων εξαγομένων εις αλλοδαπήν εντός έτους από της εισαγωγής των πρώτων υλών. Άρθρ.2.-1.Οι εργοστασιάρχαι οι βουλόμενοι να τύχωσι του υπό της παρούσης αποφάσεως παρεχομένου αυτοίς πλεονεκτήματος δέον όπως υποβάλωσιν εις την Τελωνειακήν Αρχήν εις την περιφέρειαν της οποίας κείται το εργοστάσιόν των αίτησιν εις την οποίαν δέον να ορίζωσι: α)Το ονοματεπώνυμον αυτών και του αντιπροσώπου των. β)Την πόλιν και την θέσιν εις ην ευρίσκεται το εργοστάσιόν των καθώς και αι αποθήκαι αποθηκεύσεως των πρώτων υλών και των ετοίμων προϊόντων. γ)Τας ποσότητας πρώτων υλών αι οποίαι αναγκαιούσιν αυτοίς δια τας ανάγκας ενός έτους. 2.Ο αρμόδιος Τελώνης, επί τη υποβολή της κατά τα ανωτέρω αιτήσεως συγκαλεί την υπό του άρθρ.2 του Νόμ.ΒΡΝΗ/1893 προβλεπομένην επιτροπήν προς έλεγχον της αιτήσεως και καθορισμόν της ετησίας δυναμικότητος των εγκαταστάσεων του εργοστασίου εν συνδυασμώ προς τας εξαγωγικάς δυνατότητας τούτου. 3.Επί τη βάσει του πορίσματος της κατά τα ανωτέρω επιτροπής ο αρμόδιος Τελώνης προβαίνει εκάστοτε εις την παράδοσιν τω Εργοστασιάρχη των αναγκαιουσών αυτώ ποσοτήτων πρώτων υλών δια τας ανάγκας ενός έτους. Σελ.536,12(γ) Τεύχος 404-Σελ.134 Άρθρ.3.-1.Κατά την εισαγωγήν των πρώτων υλών και την εξαγωγήν των ετοίμων προϊόντων θα λαμβάνωνται δείγματα εις διπλούν, κατά τα κεκανονισμένα εκ των οποίων το μεν εν, θα αποστέλληται εις το αρμόδιον παράρτημα του Γενικού Χημείου του Κράτους προς χημικήν ανάλυσιν και καθορισμόν του είδους και των στοιχείων των εισαγομένων πρώτων υλών και εξαγομένων ετοίμων προϊόντων, το δε έτερον θα παραμένη εις την Τελωνειακήν Αρχήν δια την περίπτωσιν εγέρσεως αμφισβητήσεως, ήτις δέον να πραγματοποιήται εντός δεκαημέρου από της γνωστοποιήσεως των αποτελεσμάτων της χημικής αναλύσεως εις τον εξαγωγέα. 2.Επί περιπτώσεων εξαγωγής συμμείκτων νημάτων θα διαπιστούται κατά την χημικήν ανάλυσιν και το ποσοστόν των συνθετικων ινών και μαλλίνων νημάτων. Άρθρ.4.-Η πίστωσις των μεταποιήσεων θα πραγματοποιήται δυνάμει αντιγράφων των παραστατικών εξαγωγής των ετοίμων ειδών βάσει του καθαρού βάρους τούτων προσαυξανομένου, λόγω φύρας επεξεργασίας κατά τα κάτωθι ποσοστά: 1)Νήματα εκ συνθετικών υφαντικών ινών (ακριλικά) 4%. 2)Νήματα εξ ερίου, ποσοστόν 5%. 3)Νήματα σύμμεικτα, ποσοστόν 6%. Άρθρ.5.-Την επομένην της λήξεως της προθεσμίας εξαγωγής χρεούνται οι δασμοί και οι λοιποί φόροι οι αναλογούντες επί των μη επανεξαχθεισών πρώτων υλών και εισπράττονται ούτοι κατά τα κεκανονισμένα. Άρθρ.6.-Η παρούσα δημοσιευθήτω δια της Εφημερίδος της Κυβερνήσεως. 30.Η.μ.21 Πρώτες ύλες Κλωστοϋφαντουργίας 